stanford-oval/wikipedia huggingface dataset:
מר הובס בחופשה
תקציר העלילה

רוג'ר הובס (ג'יימס סטיוארט) הוא בנקאי מבוסס מסנט לואיס, מיסורי. הוא סובל מהצפיפות וזיהום האוויר בעיר ומתכנן לצאת עם אשתו פגי (מורין אוהרה) לחופשה בחוף הים בקליפורניה ללא הילדים.
פגי מתעקשת לצאת עם כל המשפחה שזה ערך חשוב בעיניה. בגלל זה היא שכרה בית מומלץ על שפת הים. לזוג יש שתי בנות נשואות - ג'ייני (לילי ג'נטל) הנשואה לביירון (ג'ון סקסון) וסוזן (נטלי טרנדי) הנשואה לסטן (ג'וש פיין). בבית גרים אתם הבת המתבגרת קייטי (לורי פיטרס) ובן הזקונים דני (מייקל ברנס) שדבוק כל הזמן לטלוויזיה.
הצרות מתגלות מיד בהתחלה, הבית נראה מוזנח ונטוש כמו ביצירות של אדגר אלן פו. משאבת המים לא עובדת וכשהוא מנסה לתקן, פורצים מים במטבח והעוזרת שלהם בורחת. סטן וסוזן רבים כל הזמן ומתברר שסטן הוא מובטל והוא עוזב אותם לפתע לראיון עבודה.
ביירון מתחיל בחוף עם יפהפייה מושכת בשם מריקה (ואלרי ורדה), דני דבוק כל הזמן לטלוויזיה וקייטי לא רוצה לצאת מהבית בגלל שיש לה פלטה בשיניים.
רוג'ר ופגי משכנעים את קייטי לבוא אתם למסיבה במועדון שיט אך אף בחור לא מזמין אותה לרקוד עד שרוג'ר מדבר עם ג'ו (פביאן) ותוחב שטר כסף בידו כדי שיזמין את קייטי והיא דווקא מוצאת חן בעיניו למרות הפלטה בשיניים.
הטלוויזיה בבית מתקלקלת ורוג'ר מזמין את דני לחתירה בסירה בה מתגלים מיומנותיו מהעבר בתור ימאי. הוא מצליח לנווט את הסירה בערפל ודני מעריץ אותו.
סטן מוצא עבודה והבוס המיועד שלו מר טרנר (ג'ון מגווייר) ואשתו (מרי וילסון), באים לבית כדי לתהות על קנקנה של המשפחה. ג'יימס נאלץ לצערו לצאת למסע עם מר טרנר לצפייה בציפורים. גב' טרנר נתקעת במקלחת ורוג'ר מנסה לחלץ אותה עירומה לזעמו של בעלה שמתחיל להיאבק אתו ו"זוכה" לחבטה הגונה.
לבסוף הכל מסתדר: בריאן עוזב את מריקה לאחר שיחה עם רוג'ר, סטן מתקבל לעבודה, העוזרת חוזרת, קייטי מתראה עם ג'ו והביטחון העצמי חוזר אליה.
כולם חוזרים מרוצים ופגי מזמינה את הבית לקיץ הבא אבל רק לשניהם...
צוות השחקנים

| שם השחקן/ית | שם הדמות | הערות |
| --- | --- | --- |
| ג'יימס סטיוארט | רוג'ר הובס |  |
| מורין אוהרה | פגי הובס |  |
| ג'ון סקסון | ביירון |  |
| לורי פיטרס | קייטי |  |
| פביאן | ג'ו |  |
| לילי ג'נטל | ג'ייני |  |
| נטלי טרנדי | סוזן |  |
| ג'וש פיין | סטן |  |
| ואלרי ורדה | מריקה |  |
| מייקל ברנס | דני הובס |  |
| ג'ון מגייוור | מר טרנס |  |
| מרי וילסון | גב' טרנר |  |
מטאל ג'אקט

| --- | --- |

 מבוסס על:  The Short-Timers 
 בימוי:  סטנלי קובריק
 הופק בידי:  סטנלי קובריק
 תסריט:  סטנלי קובריק מייקל הר גוסטב האספורד
 עריכה:  מרטין האנטר
 שחקנים ראשיים:  מת'יו מודין אדם בולדווין ר.לי ארמי וינסנט ד'אונופריו
 מוזיקה:  ויויאן קובריק
 צילום:  דאגלס מילסם
 מדינה:  הממלכה המאוחדת, ארצות הברית 
 חברת הפקה:  האחים וורנר, Hawk Films, Warner Bros. Pictures, בפסקה זו רשומה אחת נוספת שטרם תורגמה 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  26 ביוני 1987
 משך הקרנה:  116 דקות
 שפת הסרט:  אנגלית
 סוגה:  סרט מלחמה, סרט דרמה, סרט מבוסס יצירה ספרותית 
 מקום התרחשות:  קרוליינה הדרומית 
 תקציב:  30,000,000‏$
 הכנסות:  46,300,000‏$
 הכנסות באתר מוג'ו:   fullmetaljacket
 פרסים:  פרס אגודת מבקרי הקולנוע של בוסטון לבמאי הטוב ביותר  פרס דוד די דונטלו למפיק הטוב ביותר  פרס אגודת מבקרי הקולנוע של בוסטון לשחקן המשנה הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
מטאל ג'אקט (באנגלית: Full Metal Jacket) הוא סרט בבימויו ובהפקתו של סטנלי קובריק המבוסס על ספר מאת הסופר גוסטב האספורד הנקרא "The Short-Timers". כותרת הסרט באנגלית מתייחסת לסוג התחמושת המקובלת במרבית צבאות העולם שבה השתמש חיל הרגלים במלחמה – קליע בעל מעטפת מתכת.
הסרט עוסק במלחמת וייטנאם מנקודת מבטם של חיילי המארינס האמריקאים, המוצגים כמכונות מלחמה מאומנות היטב בסדרת אימונים קשוחה, שנועדה להפוך נער צעיר ללוחם אימתני שלא ניתן לעוצרו בשום דרך. בחלקו הראשון עוסק הסרט בתקופת האימונים ובחלקו השני מתרחשת קפיצה  בזמן אל לב המלחמה, שם מתמקדת העלילה בסיפורה של מחלקה אחת. קובריק מציג בסרטו את וייטנאם כעולם אחר עם חוקים משלו. הוא מתאר את המלחמה כמלאה בסתירות וממחיש את תחושת החיילים בשלילת  שליטתם בסובב אותם, וביצריהם  האפלים ביותר. החלק השני העוסק בהכשרת הלוחמים השפיע על צבאות רבים בעולם ואף הביא לשינויים בתקנות המותר והאסור החלים על מפקדי טירונים במארינס, המנועים מלהתייחס למשפחת החייל או להכותו.
תקציר העלילה

חלקו הראשון של הסרט, העוסק בהכשרת הטירונים, מעביר לצופה את האווירה הקשוחה והיחסים בין המפקד הארטמן לבין חייליו. את המפקד מגלם מפקד מארינס אמיתי לשעבר, רונלד לי ארמי, שבמקור היה אמור להדריך שחקן אחר כיצד לנהוג ובסופו של דבר, בעקבות התלהבות קובריק, שיחק את התפקיד בעצמו. לחלק מהטירונים קשה יותר ולחלק פחות, אך חייל אחד, לאונרד "גומר פייל" לורנס (וינסנט ד'אונופריו), מוגבל התנהלות מתקשה יותר מכולם ואף חווה התעללויות. בסיום הטירונות, ממש לאחר הצבתו לשירות, הוא חווה משבר נפשי חמור ובלילה לפני העזיבה יורה במפקד הרטמן ומתאבד.
חלקו השני של הסרט, הארוך מביניהם, מובא מנקודת מבטו של סמל, ג'יי.טי. "ג'וקר" דייוויס, אחד מחייליו לשעבר של הארטמן, אותו מגלם מת'יו מודין. ג'וקר, כתב בעיתון הצבאי, משכנע את מפקדיו לרדת לשטח עם חברו הצלם הצבאי ולהתלוות למחלקת מארינס, שם נמצא חבר נוסף מההכשרה, "קאובוי". הסרט עוקב אחר הרפתקאות המחלקה בשטח האויב, בעיקר בעיר הואה. העלילה מתארת חללים שסופגת המחלקה וראיונות שנערכים עם הלוחמים בהם נחשפת השקפת עולמם, הזוועות, הדילמות, האלימות, ההומניות, האכזריות ושגרת החיים במלחמה. בסרט משתתף גם אדם בולדווין כמאגיסט המטורף של המחלקה.
מוזיקה

בנוסף למוזיקה המקורית שהולחנה עבור הסרט על ידי בתו של קובריק, ויויאן קובריק, הסרט מלווה במוזיקה משנות השישים ושנות השבעים.
השיר המוכר ביותר המופיע בפס-קול הוא שירה של הזמרת ננסי סינטרה "These Boots Are Made For Walkin".
בסיום הסרט, הצגת  כתוביות הסיום מלווה בשירם של הרולינג סטונז "Paint It Black", שעם הזמן הפך להיות מזוהה עם מלחמת וייטנאם.
הערות שוליים

1 2 3  נועם ניב, סערה בהוליווד, חדשות, 12 באוגוסט 1987
| סרטי סטנלי קובריק |
| --- | --- | --- |
| סרטים באורך מלא | פחד ותשוקה (1953) • נשיקת הרוצח (1955) • ההרג (1956) • שבילי התהילה (1957) • ספרטקוס (1960) • לוליטה (1962) • דוקטור סטריינג'לאב (1964) • 2001: אודיסיאה בחלל (1968) • תפוז מכני (1971) • בארי לינדון (1975) • הניצוץ (1980) • מטאל ג'אקט (1987) • עיניים עצומות לרווחה (1999) |  |
| סרטים קצרים | יום הקרב (1951) • הכומר המעופף (1951) • יורדי הים (1953) |  |
| --- | --- |
בקרת זהויות :  NLI: 987007289700905171  GND: 4403279-1  LCCN: no98015489  VIAF: 316753488   WorldCat (עם VIAF): 316753488
מר בלנדינגס בונה את בית חלומותיו

| --- | --- |
כרזת הסרט
כרזת הסרט
 מבוסס על:  רומן של אריק הודג'ינס
 בימוי:  ה.ק. פוטר 
 הופק בידי:  מלווין פרנק, דור שארי
 תסריט:  מלווין פרנק, נורמן פנמה 
 עריכה:  הארי מארקר
 שחקנים ראשיים:  מירנה לוי קרי גרנט מלווין דאגלס
 מוזיקה:  ליי הרלין
 צילום:  ג'יימס וונג האוו
 מדינה:  ארצות הברית ארצות הברית
 חברת הפקה:  RKO 
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  25 במרץ 1948
 משך הקרנה:  93 דקות
 שפת הסרט:  אנגלית
 סוגה:  סרט קומדיה, סרט המבוסס על יצירה ספרותית 
 מקום התרחשות:  ניו יורק, קונטיקט 
 תקציב:  2,750,000 דולר
 הכנסות באתר מוג'ו:   mrblandingsbuildshisdreamhouse
 דף הסרט ב־IMDb
 
מר בלנדינגס בונה את בית חלומותיו (באנגלית: Mr. Blandings Builds His Dream House) הוא סרט קומדיה אמריקאי בשחור-לבן משנת 1948, בבימויו של ה.ק. פוטר, עם קרי גרנט, מירנה לוי ומלווין דאגלס בתפקידים הראשיים.
התסריט מבוסס על רב מכר בשם זה משנת 1946 מאת אריק הודג'ינס (אנ') (1946). בספר הוא מתאר את צרותיו כשרצה לבנות בית גדול לבני משפחתו ונכנס לחובות.
זה שיתוף הפעולה השלישי והאחרון של קרי גרנט ומירנה לוי לאחר "כנפיים בחשיכה" (1935) ו"הרווק ובת הטיפש עשרה" (1947).
מלווין דאגלס גם מלווה בקולו את סיפור העלילה.
תקציר העלילה

ג'יימס "גים" בלנדינגס (קרי גרנט) ורעייתו מיוריאל (מירנה לוי) גרים עם שתי בנותיהן בדירה קטנה במנהטן. ג'ים הוא רעיונאי בחברת פרסום ומתחבט בזמן האחרון למצוא סיסמת פרסומת מתאימה למותג WHAM של בשר חזיר (HAM), אם לא יצליח, מישרתו בסכנה.
הדירה קטנה וזקוקה לשיפוץ שיסתכם ב-7,000 דולר. הם מחליטים במקום זה לרכוש בית עם שטח בקונטיקט הסמוכה. סוכן נדל"ן ממולח מצליח לשנע אותם לרכוש בית גדול בן 200 שנים עם "היטוריה" כי במקום זה השקה גנרל הורשיו גייטס את סוסיו במהלך מלחמת העצמאות של ארצות הברית. הם רוכשים את המקום ב-10,000 דולר.
ביל קול (מלווין דאגלס) הוא עורך דין וידיד המשפחה. בעבר למד עם מיוריאל והיה בן זוגה. הוא קורא את החוזה ומגלה שעל הבניין יש משכנתא וכי שילמו מחיר מופרז. מסתבר שהבניין הוא למעשה חורבה ויש להרסו ולבנות בנותו מחדש.
הזוג מציג בפני הארכיטקט סימס (רג'יינלד דני), הוראות להרחיב את הבניין, להוסיף חדרים וחדרים שרות ומתברר שעל כל זה עליהם להוסיף עוד 11,000 דולר. ג'ים מיואש לאחר שרוקן את כל קופות החיסכון שלו. בני הזוג מתחילים לריב וג'ים חושד במיוריאל שיש לה קשר עם ביל.
ההוצאות מאמירות וג'ים מיואש. הוא מסתגר במשרד החברה כל הלילה ועדיין לא מצא סיסמה טובה למוצר. לפנות בוקר הוא חוזר לבית בקונטיקט ומגיע למסקנה כי "יש דברים שנקנים דרך הלב ולא דרך הראש".
כשהם יושבים לאכול מפטירה העוזרת גוסי (לואיז ביוורס) את המשפט "If you ain't eatin' Wham, you ain't eatin' ham". ג'ים קופץ משמחה אכן הסיסמה הצליחה ומקומו של ג'ים בחברה הובטח.
לבסוף רואים את הבית החדש עם השטח הנרחב והבנות שמשחקות וג'ים אוחז בידו את הספר "מר בלנדינגס בונה את בית חלומותיו" ומזמין את כולם לבקר בביתו החדש.
צוות השחקנים

| שם השחקן/ית | שם הדמות | הערות |
| --- | --- | --- |
| קרי גרנט | ג'יימס בלנדינגס |  |
| מירנה לוי | מיוריאל בלנדינגס |  |
| מלווין דאגלס | ויליאם "ביל" קול | עורך דין |
| לואיז ביוורס | גוסי | עוזרת בית |
| רג'ינלד דני | הנרי סימס | ארכיטקט |
נווה קיץ

| --- | --- |
כרזת הסרט נווה קיץ
כרזת הסרט נווה קיץ
 בימוי:  דלמר דייבס 
 הופק בידי:  דלמר דייבס
 תסריט:  ספר: סלואן וילסון תסריט:  דלמר דייבס
 עריכה:  אוון מרקס
 שחקנים ראשיים:  ריצ'רד איגן דורותי מקגוויר סנדרה די טרוי דונהיו ארתור קנדי
 מוזיקה:  מקס שטיינר 
 צילום:  הארי סטרדלינג 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  18 בנובמבר 1959
 משך הקרנה:  131 דק' 
 שפת הסרט:  אנגלית 
 סוגה:  סרט דרמה, סרט רומנטי, סיפור התבגרות 
 מקום התרחשות:  מיין 
 הכנסות באתר מוג'ו:   summerplace
 דף הסרט ב־IMDb
 
נווה קיץ (אנגלית: A Summer Place) הוא סרט מלודרמה רומנטית אמריקאי משנת 1959.
התסריט מבוסס על ספר בשם זה מאת סלואן וילסון שפורסם ב-1958. הסרט הצליח מאוד בזמנו בעיקר אצל צעירים היות שעסק בבעיית יחסי מין אצל מתבגרים ובתפקידים הראשיים שיחקו שני צעירים יפים ובלונדינים שהיו אז מושא להערצה - סנדרה די וטרוי דונהיו.
נעימת הנושא של הסרט זכתה לפרסום רב בביצוע של תזמורתו של פרסי פיית' והייתה במשך תשעה שבועות בראש הבילבורד הוט 100 בשנת 1959.
תקציר העלילה

בארט הנטר (ארתור קנדי) הוא בעל אחוזה ב"אי האורנים" בחוף מיין. בעבר הייתה משפחתו אמידה אבל לאחר מות אביו הוא נסחף לאלכוהוליזם ומצבו הכלכלי הידרדר עד שנאלץ להשכיר חלק מחדרי האחוזה לנופשים בחודשי הקיץ. אתו גרים במקום אשתו סילביה (דורותי מקגוויר) ובנו ג'ון (טרוי דונהיו).
משפחת יורגנסון מגיעה למקום בקיץ לחופשה. אב המשפחה הוא קן יורגנסון (ריצ'רד איגן), אשתו הלן (קונסטנס פורד) ובתם מולי (סנדרה די).
קן מכיר את המקום. הוא עבד שם לפני עשרים שנה כמציל כדי לממן את לימודיו. כבר אז הכיר את סילביה והתחרה על ליבה מול בארט הנטר, אבל משפחתה של סילביה לחצה עליה שתעדיף את בארט העשיר על קן העני. קן עזב את המקום הפך למיליונר בתעשייה הכימית, נישא להלן והוליד את מולי.
חיי הנישואים של קן והלן אינם טובים. הם ישנים בחדרים נפרדים ורבים כל הזמן בעיקר בעניין התנהגותה של מולי עם בחורים שאינה מוצאת חן בעיני אמה.
גם היחסים בין סילביה ובארט הנטר גרועים, בעיקר בגלל שתיינותו של בארט. כשסילביה נפגשת בקן נדלקת שוב האהבה ביניהם, עובדה שלא נעלמת מעיניה הבולשות של הלן.
ג'ון ומולי יוצאים לשיט בסירה ונקלעים לסערה. סירתם מתהפכת והם נחלצים בקושי, מגיעים לחוף ומתגלים בבוקר על ידי משמר החופים. הלן מכריחה את מולי לעבור בדיקה גניקולוגית לראות שהיא עדיין בתולה. היא מתקיפה את קן ואומרת לו שהכל בגלל הדם השוודי שלו הזורם בעורקיה של מולי כי בשוודיה מתרחצים עירומים זכרים ונקבות.
קן משיב בחזרה כי כעת היא הכניסה את השוודים לרשימה של אנשים שהיא שונאת, הכוללת יהודים, כושים, קתולים, היספנים, איטלקים, פולנים, ילדים קטנים ועוד.
בתגובה מגלה הלן לכולם את הרומן בין קן וסילביה. הדבר מסתיים בגירושים צורמים. מולי וג'ון נשלחים לקולג'ים המרוחקים זה מזה.
קן וסילביה חוזרים לאי האורנים כזוג נשוי ומזמינים את מולי וג'ון. הזוג הצעיר מתייחד ומולי נכנסת להריון. הם מבקשים להתחתן ובית המשפט מאשר זאת לבסוף למרות גילם הצעיר. הזוג הצעיר חוזר לירח דבש לבית החוף של קן וסילביה באי האורנים.
נכתב ברוח

| --- | --- |

כרזת הסרט נכתב ברוח
 מבוסס על:  Written on the Wind 
 בימוי:  דאגלס סירק 
 הופק בידי:  אלברט זוגסמית 
 תסריט:  ספר: רוברט ויילדר תסריט:  ג'ורג' צוקרמן
 עריכה:  ראסל שיינגארת' 
 שחקנים ראשיים:  רוק הדסון לורן באקול דורותי מלון רוברט סטאק
 מוזיקה:  פרנק סקינר 
 צילום:  ראסל מטי 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  18 באוקטובר 1956
 משך הקרנה:  99 דק' 
 שפת הסרט:  אנגלית 
 סוגה:  סרט דרמה 
 מקום התרחשות:  טקסס 
 הכנסות:  4,300,000‏$
 הכנסות באתר מוג'ו:   writtenonthewind
 פרסים:  פרס אוסקר לשחקנית המשנה הטובה ביותר (דורותי מלון) 
 דף הסרט ב־IMDb
 
נכתב ברוח (באנגלית: Written on the Wind) הוא סרט מלודרמה אמריקאי משנת 1956 בבימויו של דאגלס סירק עם רוק הדסון, לורן באקול, דורותי מלון ורוברט סטאק בתפקידים הראשיים.
התסריט מבוסס על רומן בשם זה מאת רוברט ויילדר (אנ') משנת 1945.
דורותי מלון זכתה בפרס אוסקר לשחקנית המשנה הטובה ביותר והייתה מועמדת לפרס גלובוס הזהב לשחקנית המשנה הטובה ביותר - סרט קולנוע, רוברט סטאק היה מועמד לפרס אוסקר לשחקן המשנה הטוב ביותר.
שיר הנושא "נכתב ברוח" הפך ללהיט והיה מועמד לפרס אוסקר לשיר המקורי הטוב ביותר.
תקציר העלילה

ג'ספר האדלי (רוברט קיית')הוא טייקון נפט בעיירה קטנה בטקסס. בנו קייל (רוברט סטאק) הוא פלייבוי אלכוהוליסט, בתו מרילי (דורותי מלון) מחליפה מדי פעם גברים וגם מכורה לטיפה המרה.
מיץ' ויין (רוק הדסון) הוא גאולוג וידיד המשפחה. היה בעבר בן זוגה של מרילי וחברו הקרוב של קייל. הוא מכיר לקייל את לוסי (לורן באקול), מזכירה בכירה בחברת הנפט וקייל מתאהב בה. תוך זמן קצר הם נישאים.
הנישואים שלהם עולים על שרטון. קייל ממשיך לשתות ולאחר ניסיונות רבים אינו מצליח להכניס את לוסי להריון. הרופא מודיע לו שהזרע שלו חלש, דבר המדרדר יותר את מצבו הנפשי.
מיץ' מחבב את לוסי וקייל שם לב לכך. כאשר לוסי מודיעה לו שהיא בהריון הוא בטוח שהיא בגדה בו עם מיץ' הוא תוקף את לוסי והיא נופלת ונגרמת לה הפלה. מיץ' פוקד עליו להסתלק ומאיים כי יהרוג אותו אם יתקרב ללוסי.
קייל בורח ומשתכר. הוא מגיע לבית האדלי כשהוא שיכור ומאיים על מיץ' באקדח. מרילי שנוכחת במקום מנסה לקחת ממנו את האקדח ובעת המאבק ביניהם נפלט כדור וקייל נהרג.
מיץ' מובל למשפט בחשד לרצח. עדי תביעה מעידים כי שמעו את איומיו לרצוח את קייל. לבסוף עולה מרילי לעדות. בתחילה היא טוענת שמיץ' הוא הרוצח אבל מיד היא פורצת בבכי ומגלה את האמת.
מיץ' משוחרר ועוזב את בית האחוזה עם לוסי.
מים לפילים (סרט)

| --- | --- |

 מבוסס על:  מים לפילים 
 בימוי:  פרנסס לורנס 
 הופק בידי:  גיל נטר 
 תסריט:  ריצ'רד לה-גראוונס 
 שחקנים ראשיים:  ריס וית'רספון ג'ון איילוורד ג'יימס פריין טים גיני קן פורי Uggie סקוט מקדונלד מארק פווינלי ריצ'רד ברייק פול שניידר רוברט פטינסון סאם אנדרסון כריסטוף ואלץ ג'ים נורטון האל הולברוק Karynn Moore 
 מוזיקה:  ג'יימס ניוטון הווארד 
 צילום:  רודריגו פריטו 
 מדינה:  ארצות הברית 
 חברת הפקה:  פוקס המאה ה-20, רטפק-דיון אנטרטיינמנט, Ingenious Media 
 חברה מפיצה:  פוקס המאה ה-20, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  22 באפריל 2011 
 משך הקרנה:  120 דק' 
 שפת הסרט:  אנגלית 
 סוגה:  סרט דרמה, סרט היסטורי, דרמה היסטורית, סרט רומנטי, סרט מבוסס יצירה ספרותית 
 הכנסות באתר מוג'ו:   waterforelephants
 www.waterforelephants.dk
 דף הסרט ב־IMDb
 
מים לפילים (באנגלית: Water For Elephants) הוא סרט אמריקאי המבוסס על ספרה רב המכר של שרה גרואן. הסרט הוא סרט דרמה רומנטית ומכבבים בו רוברט פטינסון, ריס וית'רספון וכריסטוף ואלץ. הוא בוים על ידי פרנסיס לורנס והופק על ידי גיל נטר, ארווין סטוף ואנדרו ר. טטנבאום.
הסרט יצא ב-22 באפריל 2011 בארצות הברית ובקנדה.
עלילת הסרט

הסרט מתאר את זכרונותיו של ג'ייקוב בן התשעים (האל הולברוק) בצעירותו ואת הרפתקאותיו ב"קרקס של האחים בנזיני". ג'ייקוב (פטינסון), סטודנט לווטרינריה באוניברסיטת קורנל, נאלץ להפסיק את לימודיו בעקבות טרגדיה משפחתית, בה שני הוריו נהרגים בתאונת דרכים. ג'ייקוב, מחוסר כל, עוזב את עיר מגוריו ומגיע אל הקרקס הנודד של האחים בנזיני, בו מתחיל לעבוד כווטרינר. בקרקס, פוגש ג'ייקוב את אוגוסט (וולץ), מנהל הקרקס ואת אשתו היפהפייה מרלנה (וית'רספון), מאלפת הסוסים. בהמשך הסרט, הקרקס רוכש את הפילה רוזי, בה מטפלים מרלנה וג'ייקוב, והשניים מתקרבים ומתאהבים.
צוות השחקנים

| שם השחקן | תפקיד |
| --- | --- |
רוברט פטינסון: ג'ייקוב ג'נקובסקי
ריס וית'רספון: מרלנה רוזנבלות'
כריסטוף ואלץ: אוגוסט רוזנבלות'
טאי: רוזי, הפילה
האל הולברוק: ג'ייקוב ג'נקובסקי בן התשעים
מארק פווינלי: קינקו \ וולטר
קן פורי: ארל
סקוט מקדונלד: בלקי
ג'ים נורטון: קאמל
ריצ'רד ברייק: גריידי
הכנסות

מים לפילים הוקרן ב-2,817 בתי קולנוע רגילים בארצות הברית ובקנדה. הסרט גרף ביום הפתיחה, ה-22 באפריל סכום של כ-7 מיליון דולר. בסך הכל הכניס הסרט כ-16.8 מיליון דולר בשבוע ההקרנה הראשון ו-117 מיליון דולר לכל אורך תקופת הקרנתו.
משחקי ריגול (סרט, 1980)

| --- | --- |
כרזת הסרט
כרזת הסרט
 מבוסס על:  רומן של בריאן גרפילד
 בימוי:  רונלד נים 
 הופק בידי:  אדי ואלי לנדאו
 תסריט:  בריאן פורבס, בריאן גרפילד 
 עריכה:  קארל קרס 
 שחקנים ראשיים:  וולטר מתאו גלנדה ג'קסון
 מוזיקה:  איאן פרייזר 
 צילום:  ארתור איבסטון 
 מדינה:  ארצות הברית 
 חברה מפיצה:  Embassy Pictures
 שיטת הפצה:  וידאו על פי דרישה 
 הקרנת בכורה:  26 בספטמבר 1980
 משך הקרנה:  106 דק' 
 שפת הסרט:  אנגלית 
 סוגה:  סרט קומדיה, סרט ריגול, מותחן קומי 
 מקום התרחשות:  וושינגטון די. סי., לונדון, ברמודה, זלצבורג, מינכן, Adairsville 
 תקופת התרחשות:  שנות ה-70 של המאה ה-20, המלחמה הקרה 
 הכנסות באתר מוג'ו:   hopscotch
 דף הסרט ב־IMDb
 
משחקי ריגול (באנגלית: Hopscotch) הוא סרט קולנוע אמריקאי מסוגת קומדיית ריגול משנת 1980, בבימויו של רולנד נים, עם וולטר מתאו וגלנדה ג'קסון בתפקידים ראשיים.
התסריט נכתב על ידי בריאן גרפילד ובריאן פורבס והוא מבוסס על רב המכר "Hopscotch" של בריאן גרפילד משנת 1975 שזיכה אותו בפרס אדגר.
העלילה היא על סוכן CIA בפנסיה שנרדף על ידי מעבידיו בגלל רצונו לפרסם ספר על מעלילהם. הם קופצים ממקום למקום כדי לתפסו אבל הוא מקדים אותם כל פעם כמו במשחק קלאס (Hopscotch).
וולטר מתאו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
תקציר העלילה

מיילס קנדיג (וולטר מתאו) הוא סוכן CIA ותיק בגרמניה המערבית. בעת חגיגת אוקטוברפסט במינכן, הוא מגלה ומצלם העברת מיקרופילם לסוכן ה-KGB יאסקוב (הרברט לום). במקום לעצור ולהסגיר אותו הוא נעצר לידו ומצווה עליו לתת לו את המיקרופילם ולא מסגיר אותו.
בשובו לוושינגטון די סי רוצה המפקד שלו מאירסון (נד ביטי) להעביר אותו בגלל זה מתפקידו לתפקיד פקידותי ולמנות במקומו את תלמידו ג'ו קאטר (סם ווטרסטון). קנדיג משמיד את התיק האישי שלו וטס לזלצבורג להתראות עם ידידתו האלמנה העשירה איזובל (גלנדה ג'קסון). יאסקוב מנסה לגייס אותו לשורותיו אבל קנדיג מסרב ויאסקוב מציע לו לכתוב את זכרונותיו.
קנדיג מקבל את ההצעה ומתחיל לכתוב ספר על מעללי ה-CIA ושולח את הפרק הראשון למאירסון ולמפקדים בכירים ב-CIA. מאירסון מתחלחל ומתחיל במבצע לתפוס אותו ולחסל אותו.
כאן מתחיל מרדף בין הסוכנים מאירסון, קאטר ורוס (דייוויד מתאו, בנו של וולטר מתאו). קנדיג מהתל בהם ובכל מקום שהם עולים עליו הוא כבר לא נמצא. הם מגיעים ללונדון ומאיימים על המוציא לאור (ג'ורג' בייקר) אבל הוא לא נרתע ואומר שעותקים של הספר מוחבאים במקומות שונים וגם אם יהרגו אותו הספר יתפרסם.
לבסוף קונה קנגיג מטוס דה הבילנד טייגר מות' דו כנפי ומצייד אותו במתקן של שלט רחוק. כעת מצטרף לרודפים גם יאסקוב מה-KGB שגם הוא מוזכר בספר ועלול להינזק. קנדיג ממהר לשדה התעופה אבל בדרך נגרם לו תקר בגלגל. שוטרים עוזרים לו ומביאים אותו לתחנת המשטרה המקומית שם מזהה אותו אחד השוטרים. קנדיג גורם לקצר חשמלי ובמהומה שנוצרת הוא נמלט מהמקום ברכב משטרתי ומגיע לשדה התעופה ברגע שמגיע לשם ההליקופר של הרודפים. הוא מניע את המטוס ומכוון אותו בשלט רחוק. ההליקופטר רודף אחר המטוס ואז מעל הים קנדיג מפוצץ אותו. כולם חושבים שקנדיג נספה ומפסיקים לעקוב אחריו.
הספר מתפרסם בשם "Hopscotch" והופך לרב מכר. בסצנה הסופית רואים את קנדיג בתחפושת של סיקי, מתעניין ורוכש את הספר ואיזובל כועסת על כך שהוא מסכן את עצמו.
צוות השחקנים

| שם השחקן/ית | שם הדמות | הערות |
| --- | --- | --- |
| וולטר מתאו | מיילס קנדיג | סוכן CIA |
| סם ווטרסטון | ג'ו קאטר | סוכן CIA |
| גלנדה ג'קסון | איזובל פון שוננברג | ידידה של קנדיג |
| נד ביטי | מאירסון | סוכן CIA |
| הרברט לום | יאסקוב | סוכן KGB |
| ג'ורג' בייקר | פרקר ווסטלייד | מוציא לאור |
| דייוויד מתאו | לאונרד רוס | סוכן CIA |
מועדון הקריאה של ג'יין אוסטן

| --- | --- |

 מבוסס על:  מועדון הקריאה של ג'יין אוסטן מאת קארן ג'וי פאולר
 בימוי:  רובין סוויקורד 
 הופק בידי:  ג'ון קאלי  ג'ולי לין  דיאנה נאפר
 תסריט:  רובין סוויקורד 
 עריכה:  מאריאן ברנדון 
 שחקנים ראשיים:  מריה בלו  אמילי בלאנט  קתי בייקר  איימי ברנמאן  מגי גרייס  יו דאנסי קווין זגרס מארק בלוקס  ג'ימי סמיטס  לין רדגרייב
 מוזיקה:  ארון זיגמאן 
 צילום:  ג'ון טון
 מדינה:  ארצות הברית 
 חברה מפיצה:  Sony Pictures Classics
 שיטת הפצה:  וידאו על פי דרישה 
 הקרנת בכורה:  21 בספטמבר 2007
 משך הקרנה:  106 דק' 
 שפת הסרט:  אנגלית 
 סוגה:  סרט רומנטי, סרט להט"בי, סרט דרמה, סרט המבוסס על יצירה ספרותית 
 מקום התרחשות:  קליפורניה 
 הכנסות:  $7,117,754
 הכנסות באתר מוג'ו:   janeaustenbookclub
 אתר רשמי
 דף הסרט ב־IMDb
 
מועדון הקריאה של ג'יין אוסטן (באנגלית: The Jane Austen Book Club) הוא סרט קולנוע אמריקאי משנת 2007 מסוגת הדרמה הרומנטית שכתבה וביימה רובין סוויקורד. הסרט הוא עיבוד לספר באותו שם של הסופרת האמריקאית קארן ג'וי פאולר. במרכז הסיפור עומד מועדון קריאה שמקימות מספר נשים במטרה לקרוא ולדון בששת הרומנים שכתבה ג'יין אוסטן. חברי המועדון מוצאים קווים מקבילים בין חייהם האישיים לבין הנושאים בהם עוסקת אוסטן בספריה.
תקציר עלילה

מועדון הקריאה הוא יוזמה של ברנדט, גרושה בשנות החמישים לחייה. הרעיון עולה במוחה כשהיא פוגשת את פרודי בפסטיבל סרטי ג'יין אוסטן. פרודי היא צעירה נשואה בת עשרים פלוס, מורה לצרפתית בבית ספר תיכון. הרעיון הוא שהמועדון יכלול ששה חברים שידונו ברומנים של אוסטן, כאשר כל חודש אחד מחברי המועדון מארח את כל הקבוצה. עוד מצטרפים למועדון סילביה, ספרנית בת ארבעים פלוס, אשר לאחרונה נפרדה מבעלה דניאל, עורך דין במקצועו, אחרי עשרים שנות נישואים; בתה של סילביה, אלגרה, לסבית בת עשרים פלוס; ג'וסלין, חברת ילדות של סילביה, רווקה המגדלת כלבים; וגריג, הגבר היחיד בחבורה, חובב מדע בדיוני שנגרר לתוך הקבוצה על ידי ג'וסלין המקווה לשדך אותו לסילביה.
ככל שהזמן חולף מתברר שלכל אחד מחברי המועדון מפתח מאפיינים דומים לדמות המקבילה בספריה של אוסטן, ותגובותיהם לאירועים בחייהם האישיים דומות במידה רבה לתגובות של הדמויות ברומנים.
ברנדט היא דמות אמהית המשתוקקת שכולם יהיו מאושרים בחייהם. סילביה נאחזת באמונה באהבה ובמסירות, בסופו של דבר היא מתפייסת עם בעלה. ג'וסלין מתכחשת לרגשותיה כלפי גריג, בעודה מנסה לשדך אותו לסילביה. על פרודי מוטל נטל כפול, בעלה האדיש וחסר הרגישות ואמא שלה, היפית מזדקנת - תוצר של תרבות הנגד של שנות השישים. פרודי משתדלת נואשות לא להיכנע לפיתויים שמעמיד בפניה טריי, שהוא תלמיד שלה. אלגרה נוטה לפגוש את אהובותיה בפעילויות אתגריות עד כדי סכנת חיים, ומרגישה נבגדת כשהיא מגלה שבת זוגה קורין, בעלת השאיפות הספרותיות, משתמשת בפרטים מחייה שלה כבסיס לסיפורים קצרים שהיא כותבת. גריג נמשך לג'וסלין אבל מתיאש מכיוון שהיא לא מגלה בו עניין, למשל, היא אינה קוראת את הספרים של אורסולה לה גווין שהוא מציע לה בתקווה שימצאו חן בעיניה. יחסו הקומי של גריג לספרים מנוגד ליחס הרציני שמביעות פרודי וג'וסלין.
הפקה

ברצועת בונוס בגרסת ה-DVD של הסרט מסבירה רובין סוויקור, הבמאית והתסריטאית, כיצד כל אחת מהדמויות של חברי המועדון מבוססת על דמות מספריה של אוסטן. ברנדט מייצגת את גברת גרדינר (דודתה של אליזבת) מ"גאווה ודעה קדומה", סילביה מדגימה את דמותה של פאני פרייס ב"מנספילד פארק", ג'וסלין משקפת את הגיבורה ברומן "אמה", פרודי היא כמו אן אליוט ב"הטיית לב", אלגרה דומה מאוד למריאן ב"תבונה ורגישות", וגריג מייצג את כל דמויות הגברים שאינם מובנים כהלכה.
על אף שהעלילה מתרחשת בסקרמנטו הסרט צולם בדרום קליפורניה. בין אתרי הצילומים אפשר למצוא את Encino, לייקווד, לונג ביץ', לוס אנג'לס, נורת' הוליווד, נורת'רידג', סנטה קלריטה, סנטה מוניקה, ואן נויס, ווסטלייק וילג'.
פסקול הסרט כולל את השירים "New Shoes" של פאולו נוטיני, "You're All I Have" מאת סנואו פטרול, "Save Me" של איימי מאן, "So Sorry" מאת Feist ואת "Getting Some Fun Out of Life" של הזמרת מדלן פירו(אנ').
הקרנת הבכורה הייתה בפסטיבל הסרטים הבינלאומי בטורונטו ואחר כך הסרט הוקרן בארצות הברית בצורה מוגבלת. ב-21 בספטמבר 2007 הוקרן ב-25 אולמות ובשבוע הראשון הרווחים הסתכמו ב-$148,549. ב-5 באוקטובר הופץ הסרט לקהל הרחב, והרווחים באותו סוף שבוע היו $1,343,596.
צוות השחקנים

מריה בלו - ג'וסלין
אמילי בלאנט - פרודי
קתי בייקר - ברנדט
יו דאנסי - גריג
איימי ברנמאן - סילביה
מגי גרייס - אלגרה
ג'ימי סמיטס - דניאל
מארק בלוקס - דין
לין רדגרייב - מאמא סקיי
קווין זגרס - טריי
ננסי טרוויס - קט האריס
פריסה פיץ-הנלי - קורין
גוונדולין יאו - ד"ר סמנתה יפ
מינדי קריסט - לין
ראו גם

ג'יין אוסטן בתרבות הפופולרית